Novela stanovanjskega zakona sledi zavezam
iz koalicijske pogodbe, s katerimi smo se zavezali,
da bomo dali na trg več javnih najemnih stanovanj,
ki bodo na voljo različnim skupinam, mladim družinam, tudi starejšim,
kot javna najemna stanovanja.
Več ukrepov je za povečevanje fonda teh javnih najemnih stanovanj
v tej noveli zakona.
Eden je gotovo ta, da krepimo finančno moč javnih skladov
na tem področju, tako Stanovanjskega sklada Republike Slovenije,
kot tudi občinskih stanovanjskih skladov
na način, da se vrednost obstoječih stanovanj
revalorizira, ker ni bila v zadnjih 13. letih, na neko
normalno višino, ki bo omogočila s tem tudi večji priliv v sklade in
s tem tudi večje možnosti investiranja teh skladov v gradnjo novih stanovanj.
Drugi je ustanovitev t.i. javne najemne službe.
Ta javna najemna služba omogoča, da lastniki stanovanj, ki jih do danes
niso oddajali v najem, v bistveno boljši pravni in finančni varnosti
ta oddajo v najem preko Slovenskega stanovanjskega sklada,
s tem si pridobijo določeno najemnino, hkrati pa se njihova stanovanja
znajdejo na trgu najemnih stanovanj, kjer danes niso.
Tretji ukrep v tej smeri je tudi povečevanje možnosti
zadolževanja javnih skladov na področju stanovanj.
To približno znaša dodatnih 200 milijonov EUR denarja
za nova stanovanja.
Vse skupaj, pod črto, če upoštevamo tudi to, da smo
dali v Sklad za okrevanje in razvoj dodatnih 100 milijonov EUR za
gradnjo javnih najemnih stanovanj pomeni, da lahko v naslednjih
treh do štirih letih pričakujemo med tri in štiri tisoč dodatnih
najemnih stanovanj na trgu v Republiki Sloveniji, vsepovsod,
po celi Sloveniji, zlasti pa tam, kjer teh stanovanj najbolj primanjkuje.